सबूत नहीं मिले, उ. कोरियाई को छोड़ेगा मलेशिया
कुआलालंपुर | मलेशियाउ. कोरियाई नागरिक रिजांग चोल को छोड़ रहा है ताकि वह उत्तर कोरिया चला जाए। उसे तानाशाह किम जोंग उन के सौतेले भाई किम जोंग नाम की हत्या के शक में पकड़ा गया था। लेकिन अटार्नी जनरल मोहम्मद अपांदी अली ने गुरुवार को बताया कि इस मामले में उसके खिलाफ कोई ठोस सबूत नहीं मिले। चोल के पास छह फरवरी तक का वर्क परमिट था इसलिए अब उसे स्वदेश भेज दिया जाएगा। इस मामले में दो औरतों के खिलाफ जांच चल रही है। इस बीच, उत्तर कोरिया ने कहा है कि उसके नागरिक किम जोंग नाम की कुआलालंपुर हवाई अड्डे पर मौत दिल का दौरा पड़ने से हुई थी। उसने कहा है कि अगर किसी जहर से उसकी मौत हुई है तो मलेशिया उसके सबूत पेश करे। उधर, मलेशिया ने छह मार्च से उत्तर कोरियाई लोगों के लिए वीसा मुक्त प्रवेश पर रोक लगा दी है। उसने कहा ऐसा राष्ट्रीय सुरक्षा के तहत किया गया है। दक्षिण कोरिया और अमेरिका गुरुवार को उत्तर कोरिया पर कड़े वित्तीय प्रतिबंध लगाने के लिए सहमत हो गए।
hin_Deva hin_Deva